text: Kun få ansatte vil flytte fra Hovedstaden til sønderjylland
  19 januar 2016 kl. 21.34
  Dejlig sted, men nej tak. Det var den overvejende melding, da medarbejdere fra NaturErhvervstyrelsen tirsdag kiggede på Augustenborg og Omegn 
  Til maj flytter den første afdeling af NaturErhvervstyrelsen fra Hovedstaden til Augustenborg Slot, men det er næppe mange af medarbejderne, der flytter med.
  Der er ca. 75 ansatte i den pågældende afdeling og efter dagens besøg i Augustenborg lød vurderingen, at blot en håndfuld ansatte flytter med.
  Det fortalte Vibeke Møgelvang, der er Enhedsschef i NaturErhvervstyrelsen tirsdag til TV SYD.
  